CELEX: 42014X0329(01)
Language: ro
Date: 2014-03-29 00:00:00
Title: Regulamentul nr. 50 al Comisiei Economice pentru Europa a Organizației Națiunilor Unite (CEE/ONU) – Dispoziții uniforme referitoare la omologarea lămpilor de poziție față, lămpilor de poziție spate, lămpilor de stop, lămpilor indicatoare de direcție și dispozitivelor de iluminare a plăcii de înmatriculare spate pentru vehicule din categoria L

29.3.2014   
            
            
               RO
            
            
               Jurnalul Oficial al Uniunii Europene
            
            
               L 97/1
            
         Numai textele originale CEE–ONU au efect juridic în temeiul dreptului public internațional. Situația și data intrării în vigoare ale prezentului regulament trebuie verificate în cea mai recentă versiune a documentului de situație CEE-ONU TRANS/WP.29/343, disponibilă la adresa: http://www.unece.org/trans/main/wp29/wp29wgs/wp29gen/wp29fdocstts.html.
   Regulamentul nr. 50 al Comisiei Economice pentru Europa a Organizației Națiunilor Unite (CEE/ONU) – Dispoziții uniforme referitoare la omologarea lămpilor de poziție față, lămpilor de poziție spate, lămpilor de stop, lămpilor indicatoare de direcție și dispozitivelor de iluminare a plăcii de înmatriculare spate pentru vehicule din categoria L
   Include întreg textul valabil până la:
   Suplimentul 16 la versiunea originală a regulamentului – Data intrării în vigoare: 15 iulie 2013
   CUPRINS
   REGULAMENT
   
               1.
            
            Domeniul de aplicare
            
         
               2.
            
            Definiții
            
         
               3.
            
            Cererea de omologare
            
         
               4.
            
            Marcaje
            
         
               5.
            
            Omologarea
            
         
               6.
            
            Specificații generale
            
         
               7.
            
            Intensitatea luminii emise
            
         
               8.
            
            Procedura de încercare
            
         
               9.
            
            Culoarea luminii emise
            
         
               10.
            
            Conformitatea producției
            
         
               11.
            
            Sancțiuni în cazul nerespectării conformității producției
            
         
               12.
            
            Încetarea definitivă a producției
            
         
               13.
            
            Denumirile și adresele serviciilor tehnice responsabile cu efectuarea încercărilor de omologare, precum și ale serviciilor administrative
            
         
               14.
            
            Dispoziții tranzitorii
            
         ANEXE
   
               Anexa 1:
            
            Unghiurile minime orizontale (H) și verticale (V) ale distribuției luminoase spațiale
            
         
               Anexa 2:
            
            Comunicare privind omologarea sau refuzul ori retragerea omologării sau încetarea definitivă a producției unui tip de dispozitiv în conformitate cu Regulamentul nr. 50
            
         
               Anexa 3:
            
            Exemple de dispunere a mărcilor de omologare
            
         
               Anexa 4:
            
            Măsurători fotometrice
            
         
               Anexa 5:
            
            Măsurători fotometrice pentru dispozitivul de iluminare a plăcii de înmatriculare spate
            
         1.   DOMENIUL DE APLICARE
   Prezentul regulament se aplică lămpilor de poziție față, lămpilor de poziție spate, lămpilor de stop, lămpilor indicatoare de direcție și dispozitivelor de iluminare a plăcii de înmatriculare spate pentru vehicule din categoria L (1).
   2.   DEFINIȚII
   
            
               2.1.
            
            
               Definițiile termenilor:
               Definițiile din Regulamentele nr. 53 sau 74 și din seriile de amendamente în vigoare la data formulării cererii pentru omologarea de tip se aplică prezentului regulament.
            
         
            
               2.2.
            
            
               „Lămpi de poziție față, lămpi de poziție spate, lămpi de stop, lămpi indicatoare de direcție și dispozitive de iluminare a plăcii de înmatriculare spate de diferite tipuri” înseamnă lămpi care diferă, în cadrul fiecărei categorii, în privința unor aspecte esențiale, cum sunt:
               
                           (a)
                        
                        
                           denumirea comercială sau marca;
                        
                     
                           (b)
                        
                        
                           caracteristicile sistemului optic (niveluri de intensitate, unghiuri de distribuție a luminii, categoria sursei de lumină, modulul de sursă de lumină etc.).
                        
                     Schimbarea culorii sursei de lumină sau a culorii oricărui filtru nu constituie o modificare a tipului.
            
         
            
               2.3.
            
            
               Definițiile culorii luminii emise, formulate în Regulamentul nr. 48 și în seria de amendamente ale acestuia, în vigoare la data formulării cererii de omologare de tip, se aplică și prezentului regulament.
            
         
            
               2.4.
            
            
               Trimiterile din prezentul regulament la lampa (lămpile) cu incandescență standard (etalon) și la Regulamentul nr. 37 se referă la Regulamentul nr. 37 și la seria de amendamente ale acestuia, în vigoare la data depunerii cererii de omologare de tip.
               Trimiterile din prezentul regulament la sursa (sursele) de lumină LED standard (etalon) și la Regulamentul nr. 128 fac trimitere la Regulamentul nr. 128 și la seria de amendamente ale acestuia, în vigoare la data cererii de omologare de tip.
            
         3.   CEREREA DE OMOLOGARE
   
            
               3.1.
            
            
               Cererea de omologare se depune de către titularul denumirii comerciale sau al mărcii sau de către reprezentantul său acreditat. Aceasta precizează:
               
                           3.1.1.
                        
                        
                           destinația sau destinațiile dispozitivului supus omologării;
                        
                     
                           3.1.2.
                        
                        
                           în cazul unei lămpi de poziție față: o indicație privind culoarea luminii emise (lumină albă sau lumină galbenă);
                        
                     
                           3.1.3.
                        
                        
                           în cazul unei lămpi indicatoare de direcție: categoria;
                        
                     
                           3.1.4.
                        
                        
                           la alegerea solicitantului, faptul că dispozitivul poate fi instalat pe vehicul cu diferite unghiuri de înclinare a axei de referință față de planurile de referință ale vehiculului și față de sol sau că poate fi rotit în jurul axei sale de referință sau, în cazul unei lămpi de iluminare a plăcii de înmatriculare spate, faptul că dispozitivul poate fi montat în mai mult de o poziție sau într-un interval de poziții față de spațiul ocupat de placa de înmatriculare; aceste condiții diferite de instalare (sau poziții diferite) trebuie să fie indicate în fișa de comunicare.
                        
                     
         
            
               3.2.
            
            
               Pentru fiecare tip de dispozitiv, cererea va fi însoțită de:
               
                           3.2.1.
                        
                        
                           desene, în trei exemplare, suficient de detaliate pentru a permite identificarea tipului de dispozitiv și care să indice poziția (pozițiile) geometrică (geometrice) în care se poate monta dispozitivul pe vehicul; axa de observație considerată axa de referință în încercări (unghiul orizontal H = 0°, unghiul vertical V = 0°) și punctul considerat ca centru de referință în încercările respective; desenul trebuie să indice poziția intenționată pentru marca de omologare și, eventual, simbolurile suplimentare legate de cercul mărcii de omologare;
                        
                     
                           3.2.2.
                        
                        
                           cu excepția lămpilor echipate cu surse de lumină care nu pot fi înlocuite, o descriere tehnică succintă, care să precizeze, în special:
                           
                                       (a)
                                    
                                    
                                       categoria sau categoriile de lămpi cu filament prevăzută (prevăzute); această categorie de lămpi cu filament trebuie să fie una dintre cele conținute în Regulamentul nr. 37 și în seria de amendamente ale acestuia, în vigoare la data cererii de omologare de tip și/sau
                                    
                                 
                                       (b)
                                    
                                    
                                       categoria sau categoriile de surse de lumină LED prevăzută (prevăzute); această categorie de surse de lumină LED trebuie să fie una dintre cele conținute în Regulamentul nr. 128 și în seria de amendamente ale acestuia, în vigoare la data cererii de omologare de tip și/sau
                                    
                                 
                                       (c)
                                    
                                    
                                       codul specific de identificare a modulului de sursă de lumină.
                                    
                                 
                     
                           3.2.3.
                        
                        
                           două dispozitive.
                        
                     
         4.   MARCAJE
   
            
               4.1.
            
            
               Dispozitivele prezentate pentru omologare trebuie să poarte următoarele marcaje, într-un mod clar lizibil și de neșters:
               
                           4.1.1.
                        
                        
                           denumirea comercială sau marca solicitantului;
                        
                     
                           4.1.2.
                        
                        
                           cu excepția lămpilor echipate cu surse de lumină care nu pot fi înlocuite, un marcaj clar lizibil și care nu poate fi șters, care să indice:
                           
                                       (a)
                                    
                                    
                                       categoria sau categoriile de surse de lumină prevăzută (prevăzute) și/sau
                                    
                                 
                                       (b)
                                    
                                    
                                       codul specific de identificare a modulului de sursă de lumină.
                                    
                                 
                     
         
            
               4.2.
            
            
               În plus, acestea trebuie să conțină un spațiu suficient de mare pentru marca de omologare (a se vedea punctul 3.2.1.).
            
         
            
               4.3.
            
            
               Lămpile echipate cu surse de lumină care nu pot fi înlocuite sau cu modul (module) de sursă de lumină trebuie să poarte un marcaj care să indice tensiunea nominală sau intervalul de tensiuni, precum și puterea nominală.
            
         
            
               4.4.
            
            
               În cazul modulului (modulelor) de sursă de lumină, modulul (modulele) de sursă de lumină trebuie să conțină:
               
                           4.4.1.
                        
                        
                           denumirea comercială sau marca solicitantului; acest marcaj trebuie să fie clar lizibil și să nu poată fi șters;
                        
                     
                           4.4.2.
                        
                        
                           codul specific de identificare a modulului; acest marcaj trebuie să fie clar lizibil și să nu poată fi șters. Codul specific de identificare trebuie să cuprindă literele de început „MD” pentru „MODUL”, urmate de marca de omologare, fără cerc, astfel cum se prevede la punctul 5.5.1 de mai jos și, în cazul în care sunt utilizate mai multe module de sursă de lumină diferite, urmate de simboluri sau caractere suplimentare; acest cod specific de identificare trebuie să fie indicat pe desenele menționate la punctul 3.2.1 de mai sus;
                           Marca de omologare nu trebuie să fie identică cu cea de pe lampa în care se utilizează modulul, însă ambele marcaje trebuie să provină de la același solicitant.
                        
                     
                           4.4.3.
                        
                        
                           marcajul tensiunii nominale și al puterii nominale.
                        
                     
         5.   OMOLOGAREA
   
            
               5.1.
            
            
               În cazul în care cele două dispozitive de același tip prezentate în vederea omologării în temeiul punctului 3 de mai sus îndeplinesc cerințele prezentului regulament, omologarea se acordă.
            
         
            
               5.2.
            
            
               Atunci când două sau mai multe lămpi fac parte din același dispozitiv, omologarea se acordă doar în cazul în care fiecare dintre aceste lămpi satisface dispozițiile prezentului regulament sau ale unui alt regulament. Lămpile care nu îndeplinesc cerințele niciunuia dintre regulamentele respective nu pot face parte din dispozitivul în cauză.
            
         
            
               5.3.
            
            
               Pentru fiecare tip omologat se atribuie un număr de omologare. Primele două cifre ale sale (în prezent 00 pentru regulamentul în forma sa originală) indică seria de amendamente care include cele mai recente modificări tehnice importante aduse regulamentului la data eliberării omologării. Aceeași parte contractantă nu poate atribui același număr unui alt tip de dispozitiv menționat în prezentul regulament.
            
         
            
               5.4.
            
            
               Notificarea omologării sau a refuzului omologării unui tip de dispozitiv în temeiul prezentului regulament se comunică părților la Acord care aplică prezentul regulament, prin intermediul unei fișe conforme cu modelul din anexa 2 la prezentul regulament și al unui desen anexat, furnizat de solicitantul omologării, de format maximum A4 (210 × 297 mm) și, dacă este posibil, la scara 1:1.
            
         
            
               5.5.
            
            
               Pe fiecare dispozitiv conform cu un tip omologat în temeiul prezentului regulament trebuie să se aplice, în spațiul prevăzut la punctul 4.2. de mai sus, în plus față de marcajele prescrise la punctele 4.1 și 4.3, o marcă de omologare internațională formată din:
               
                           5.5.1.
                        
                        
                           un cerc în interiorul căruia se plasează litera „E”, urmată de numărul de identificare al țării care a acordat omologarea (2) și
                        
                     
                           5.5.2.
                        
                        
                           numărul prezentului regulament, urmat de litera „R”, o liniuță și numărul de omologare;
                        
                     
                           5.5.3.
                        
                        
                           în cazul general al unei lămpi indicatoare de direcție: un număr care menționează categoria 11, 11a, 11b, 11c sau 12, situat în apropierea cercului, conform punctului 5.5.1., și pe partea opusă numărului de omologare;
                        
                     
                           5.5.4
                        
                        
                           în cazul unei lămpi indicatoare de direcție, la care, pe una din părți, nu se atinge nivelul minim de intensitate luminoasă prevăzut la un unghi de H = 80°, în conformitate cu punctul 7.7.1.: o săgeată orizontală, al cărei vârf este orientat spre partea în care se atinge nivelul minim de intensitate luminoasă, conform punctului 7.7.1, la un unghi de minimum 80°;
                        
                     
                           5.5.5.
                        
                        
                           pe lămpile de poziție față sau spate ale căror unghiuri de vizibilitate sunt asimetrice față de axa de referință în direcție orizontală, o săgeată orientată spre partea în care sunt îndeplinite specificațiile fotometrice la un unghi de 80° H;
                        
                     
         
            
               5.6.
            
            
               Atunci când s-a constatat că un dispozitiv este conform cu cerințele mai multor regulamente, se poate aplica o singură marcă de omologare, formată dintr-un cerc conform cu punctul 5.5.1., numerele de omologare și simbolurile suplimentare corespunzătoare fiecărui regulament în temeiul căruia s-a acordat omologarea. Dimensiunile elementelor acestei mărci de omologare unice nu trebuie să fie mai mici decât dimensiunea minimă prevăzută pentru cea mai mică dintre mărcile individuale în regulamentul în temeiul căruia a fost acordată omologarea.
            
         
            
               5.7.
            
            
               Marca de omologare menționată la punctul 5.5. de mai sus trebuie să fie clar lizibilă și să nu poată fi ștearsă. Aceasta poate fi aplicată pe o parte interioară sau exterioară (transparentă sau nu) a dispozitivului care emite lumina. În orice caz, marca trebuie să fie vizibilă atunci când echipamentul este montat pe vehicul sau când o parte mobilă, cum ar fi scaunul sau capacul unui compartiment, este deschisă.
            
         
            
               5.8.
            
            
               În anexa 3 se prezintă un exemplu de dispunere a mărcii de omologare.
            
         6.   SPECIFICAȚII GENERALE
   
            
               6.1.
            
            
               Fiecare dispozitiv trebuie să fie conform cu specificațiile din prezentul regulament.
            
         
            
               6.2.
            
            
               Dispozitivele trebuie să fie concepute și construite astfel încât, în condiții normale de utilizare și în ciuda vibrațiilor la care pot fi supuse, să continue să funcționeze corect și să-și păstreze caracteristicile prescrise în prezentul regulament.
            
         
            
               6.3.
            
            
               Sunt permise lămpile de poziție, încorporate reciproc cu altă funcție, care folosesc o sursă de lumină comună și sunt destinate să funcționeze permanent cu un sistem suplimentar de reglare a intensității luminii emise.
               
                           6.3.1.
                        
                        
                           Cu toate acestea, în cazul lămpii de poziție spate încorporată reciproc cu o lampă de stop, dispozitivul trebuie să fie:
                           
                                       (a)
                                    
                                    
                                       parte a unui ansamblu de surse de lumină multiple sau
                                    
                                 
                                       (b)
                                    
                                    
                                       destinat utilizării într-un vehicul echipat cu un sistem de monitorizare a defecțiunilor pentru funcția respectivă.
                                    
                                 În oricare dintre cazuri, documentul de comunicare trebuie să conține o notă în acest sens.
                        
                     
         
            
               6.4.
            
            
               În cazul sursei (surselor) de lumină care poate (pot) fi înlocuită (înlocuite):
               
                           6.4.1.
                        
                        
                           Se pat utiliza orice categorie sau categorii de surse de lumină omologate în conformitate cu Regulamentul nr. 37 și/sau Regulamentul nr. 128, cu condiția ca Regulamentul nr. 37 și seria de amendamente ale acestuia, în vigoare la data cererii de omologare de tip, sau în Regulamentul nr. 128 și seria de amendamente ale acestuia, în vigoare la data cererii de omologare de tip să nu se prevadă nicio restricție în privința utilizării.
                        
                     
                           6.4.2.
                        
                        
                           Dispozitivul trebuie conceput astfel încât sursa de lumină să nu poată fi montată în nicio altă poziție în afară de cea corectă.
                        
                     
                           6.4.3.
                        
                        
                           Suportul sursei de lumină este conform cu caracteristicile specificate în publicația nr. 60061 a IEC. Se aplică fișa de date a suportului, relevantă pentru categoria de surse de lumină utilizată.
                        
                     
         
            
               6.5.
            
            
               În cazul lămpii (lămpilor) cu incandescență care poate (pot) fi înlocuită (înlocuite):
               
                           6.5.1.
                        
                        
                           Se pot utiliza orice categorie sau categorii de lămpi cu incandescență omologate în conformitate cu Regulamentul nr. 37, cu condiția ca Regulamentul nr. 37 și seria de amendamente ale acestuia, în vigoare la data cererii de omologare de tip, să nu prevadă nicio restricție în privința utilizării.
                        
                     
                           6.5.2.
                        
                        
                           Dispozitivul trebuie conceput astfel încât lampa cu incandescență să nu poată fi montată în nicio altă poziție în afară de cea corectă.
                        
                     
                           6.5.3.
                        
                        
                           Suportul lămpii cu filament trebuie să fie conform cu caracteristicile furnizate în publicația nr. 60061 a IEC. Se aplică fișa de date a suportului, relevantă pentru categoria de lămpi cu incandescență utilizată.
                        
                     
         7.   INTENSITATEA LUMINII EMISE
   Pe axa de referință, intensitatea luminii emise de fiecare din cele două dispozitive trebuie să fie cel puțin egală cu valorile minime și să nu depășească valorile maxime din tabelul următor. Valorile maxime indicate nu trebuie să fie depășite în nicio direcție.
   
                
            
            
                
            
            
               min. (cd)
            
            
               max. (cd)
            
         
               7.1.
            
            
               Lampă de poziție spate
            
            
               4
            
            
               12
            
         
               7.2.
            
            
               Lampa de poziție față
            
            
               4
            
            
               60
            
         
               7.2.1.
            
            
               Lămpi de poziție față încorporate în far
            
            
               4
            
            
               100
            
         
               7.3.
            
            
               Lampă de stop
            
            
               40
            
            
               185
            
         
               7.4.
            
            
               Lămpi indicatoare de direcție
            
            
                
            
            
                
            
         
               7.4.1.
            
            
               din categoria 11 (a se vedea anexa 1)
            
            
               90
            
            
               700
            
         
               7.4.1.1.
            
            
               din categoria 11a (a se vedea anexa 1)
            
            
               175
            
            
               700
            
         
               7.4.1.2.
            
            
               din categoria 11b (a se vedea anexa 1)
            
            
               250
            
            
               800
            
         
               7.4.1.3.
            
            
               din categoria 11c (a se vedea anexa 1)
            
            
               400
            
            
               860
            
         
               7.4.2.
            
            
               din categoria 12 (a se vedea anexa 1)
            
            
               50
            
            
               350
            
         7.5.   În afara axei de referință și în interiorul câmpurilor unghiulare definite în diagramele din anexa 1 la prezentul regulament, intensitatea luminii emise trebuie să fie, în fiecare direcție corespunzătoare punctelor din tabelul de distribuție luminoasă reprodus în anexa 4 la prezentul regulament, cel puțin egală cu produsul valorilor minime specificate la punctele 7.1. - 7.4. de mai sus și în procentul specificat în tabelul respectiv pentru direcția în cauză.
   7.5.1.   În cazul unei lămpi unice, care conține cel puțin două surse de lumină:
   
               (a)
            
            
               lampa trebuie să atingă nivelul minim de intensitate necesar în cazul în care oricare dintre sursele de lumină este defectă;
            
         
               (b)
            
            
               atunci când toate sursele de lumină sunt iluminate, valoarea intensității maxime pentru un ansamblu de două lămpi este dată de valoarea prevăzută pentru o lampă unică la punctele 7.1. - 7.4., înmulțită cu 1,4;
            
         
               (c)
            
            
               toate sursele de lumină legate în serie sunt considerate a fi o singură sursă de lumină.
            
         7.6.   Prin derogare de la punctul 7.1 de mai sus, o intensitate luminoasă de maximum 60 cd se permite pentru lămpile de poziție spate încorporate reciproc cu lămpi de stop, sub un plan care formează un unghi de 5° cu un plan orizontal, în jos față de acesta.
   7.7.   De asemenea,
   
               7.7.1.
            
            
               în toate câmpurile definite în anexa 1, intensitatea luminii emise trebuie să fie de cel puțin 0,05 cd pentru lămpile de poziție și de cel puțin 0,3 cd pentru lămpile de stop și pentru lămpile indicatoare de direcție;
            
         
               7.7.2.
            
            
               în cazul în care o lampă de poziție este grupată sau încorporată reciproc cu o lampă de stop, raportul dintre intensitățile luminoase măsurate efectiv ale celor două lămpi, atunci când acestea sunt aprinse simultan, și intensitatea lămpii de poziție spate atunci când doar aceasta este aprinsă, trebuie să fie de cel puțin 5:1 în cele unsprezece puncte de măsurare definite în anexa 4 și situate în câmpul delimitat de liniile drepte verticale care trec prin 0°V/± 10°H și liniile drepte orizontale care trec prin ± 5°V/0°H din tabelul de distribuție luminoasă;
               În cazul în care lampa de poziție spate sau lampa de stop conține cel puțin două surse de lumină și este considerată lampă unică, astfel cum este definit la punctul 7.5.2 de mai sus, valorile luate în considerare sunt cele obținute cu toate sursele de lumină în funcțiune.
            
         
               7.7.3.
            
            
               dispozițiile de la punctul 2.2. din anexa 4 la prezentul regulament privind variațiile locale de intensitate trebuie să fie respectate.
            
         7.8.   În general, intensitățile se măsoară cu sursa (sursele) de lumină aprinsă (aprinse) în permanență.
   În cazul lămpilor destinate unei funcționări intermitente, trebuie să ia măsuri de prevedere, pentru a evita supraîncălzirea dispozitivului. În funcție de construcția dispozitivului, spre exemplu, în cazul utilizării diodelor electroluminescente (LED) sau dacă sunt necesare măsuri de prevedere pentru a evita supraîncălzirea, se permite măsurarea lămpilor în modul intermitent.
   Aceasta măsurare trebuie să se realizeze prin comutarea la o frecvență f = 1,5 ± 0,5 Hz, cu o durată a impulsului mai mare de 0,3 s, măsurată la 95 % din intensitatea luminoasă de vârf.
   În cazul lămpilor cu incandescență care pot fi înlocuite, lămpile cu incandescență se pun în funcțiune la fluxul luminos de referință în timpul perioadei de funcționare. În toate celelalte cazuri, tensiunea prevăzută la punctul 8.1. trebuie să crească și să scadă în mai puțin de 0,01 s; nu se permite depășirea acestor valori.
   În cazul măsurărilor efectuate în modul intermitent, intensitatea luminoasă raportată este reprezentată de intensitatea maximă.
   7.9.   Anexa 4, la care se face trimitere la punctul 7.5. de mai sus, detaliază metodele de măsurare care trebuie să fie utilizate.
   7.10.   Dispozitivul de iluminare a plăcii de înmatriculare spate trebuie să fie conform cu specificațiile indicate în anexa 5 la prezentul regulament.
   7.11.   Valorile maxime pentru lămpile indicatoare de direcție față
   
            
               7.11.1.
            
            
               Pentru dispozitivele din categoriile 11 și 11a, intensitatea luminii emise în afara zonei delimitate de punctele de măsurare ± 10° H și ± 10° V (câmp de 10°) nu trebuie să depășească valorile următoare:
               
                           Lămpi indicatoare de direcție din categoria
                        
                        
                           Valori maxime ale intensității luminoase, în cd, în afara câmpului de 10°
                        
                     
                           Lampă unică
                        
                        
                           Lampă unică cu cel puțin două surse de lumină
                        
                     
                           11
                        
                        
                           400
                        
                        
                           560
                        
                     
                           11a
                        
                        
                           400
                        
                        
                           560
                        
                     Între limitele câmpului de 10° (± 10° H și ± 10° V) și cele ale câmpului de 5° (± 5° H și ± 5° V), valorile maxime admisibile ale intensității cresc liniar până la valorile definite la punctele 7.4.1. și 7.4.1.1.;
            
         
            
               7.11.2.
            
            
               Pentru dispozitivele din categoriile 11b și 11c, intensitatea luminii emise în afara zonei delimitate de punctele de măsurare ± 15° H și ± 15° V (câmp de 15°) nu trebuie să depășească valorile următoare:
               
                           Lămpi indicatoare de direcție din categoria
                        
                        
                           Valori maxime ale intensității luminoase, în cd, în afara câmpului de 15°
                        
                     
                           Lampă unică
                        
                        
                           Lampă unică cu cel puțin două surse de lumină
                        
                     
                           11b
                        
                        
                           250
                        
                        
                           350
                        
                     
                           11c
                        
                        
                           400
                        
                        
                           560
                        
                     Între limitele câmpului de 15° (± 15° H și ± 15° V) și cele ale câmpului de 5° (± 5° H și ± 5° V), valorile maxime admisibile ale intensității cresc liniar până la valorile definite la punctele 7.4.1.2 și 7.4.1.3.
            
         8.   PROCEDURA DE ÎNCERCARE
   
            
               8.1.
            
            
               Toate măsurătorile fotometrice și colorimetrice se efectuează cu ajutorul unei surse de lumină incolore sau de culoare standard, din categoria prevăzută pentru dispozitiv, alimentate la:
               
                           (a)
                        
                        
                           în cazul lămpilor cu incandescență, tensiunea necesară pentru a produce fluxul luminos de referință necesar pentru categoria de lămpi cu incandescență respectivă;
                        
                     
                           (b)
                        
                        
                           în cazul surselor de lumină cu LED, tensiunea de 6,75 V sau 13,5 V; trebuie să se corecteze valoarea fluxului luminos produs. Factorul de corecție este raportul dintre fluxul luminos obiectiv și valoarea medie a fluxului luminos pentru tensiunea aplicată;
                        
                     
                           (c)
                        
                        
                           în cazul lămpilor cu surse de lumină care nu pot fi înlocuite: 6,75 V, respectiv 13,5 V;
                        
                     
                           (d)
                        
                        
                           în cazul unui sistem care utilizează un dispozitiv de reglare electronică a sursei de lumină, care face parte din lampă (3), prin aplicarea la bornele de intrare ale lămpii a tensiunii declarate de producător sau, în cazul în care aceasta nu este indicată, a unei tensiuni de 6,75 V, 13,5 V sau, respectiv, 28,0 V;
                        
                     
                           (e)
                        
                        
                           în cazul unui sistem care utilizează un dispozitiv de reglare electronică a sursei de lumină, care nu face parte din lampă, prin aplicarea la bornele de intrare ale lămpii a tensiunii declarate de către producător.
                        
                     
         
            
               8.2.
            
            
               Laboratorul de încercare solicită producătorului dispozitivul special de control al intensității luminoase a sursei necesar pentru asigurarea sursei de lumină și a funcțiilor aplicabile.
            
         
            
               8.3.
            
            
               Tensiunea care urmează a fi aplicată lămpii se notează în fișa de comunicare din anexa 2 la prezentul regulament.
            
         
            
               8.4.
            
            
               Trebuie determinate limitele suprafeței aparente în direcția axei de referință a unui dispozitiv de semnalizare luminoasă.
            
         9.   CULOAREA LUMINII EMISE
   Lămpile de stop și lămpile de poziție spate trebuie să emită lumină roșie, lămpile de poziție față pot emite lumină albă sau lumină galben auto, lămpile indicatoare de direcție trebuie să emită lumină galben auto. Pentru măsurarea culorii luminii emise în interiorul câmpului din grila de distribuție definită la punctul 2 din anexa 4, se aplică procedura de încercare descrisă la punctul 8 din prezentul regulament. În afara acestui câmp, nu trebuie să se observe nicio variație pronunțată de culoare.
   Cu toate acestea, pentru lămpile echipate cu surse de lumină care nu pot fi înlocuite (lămpi cu incandescență și altele), trebuie să se verifice caracteristicile colorimetrice, sursele de lumină fiind prezente în lămpi, în conformitate cu subpunctele relevante ale punctului 8.1. din prezentul regulament.
   10.   CONFORMITATEA PRODUCȚIEI
   
            
               10.1.
            
            
               Fiecare dispozitiv care poartă o marcă de omologare prevăzută în temeiul prezentului regulament trebuie să fie conform cu tipul omologat și cu cerințele prezentului regulament. Cu toate acestea, în cazul unui dispozitiv ales în mod aleatoriu din producția de serie, cerințele privind valorile minime, respectiv maxime ale intensității luminii emise (măsurate cu o sursă de lumină standard, astfel cum este menționat la punctul 8. de mai sus) trebuie să fie de cel puțin 80 % din valorile minime specificate și să nu depășească 120 % din valorile maxime admise.
            
         11.   SANCȚIUNI ÎN CAZUL NERESPECTĂRII CONFORMITĂȚII PRODUCȚIEI
   
            
               11.1.
            
            
               Omologarea acordată pentru un dispozitiv în temeiul prezentului regulament poate fi retrasă în cazul în care condițiile enunțate mai sus nu sunt respectate.
            
         
            
               11.2.
            
            
               În cazul în care o parte la acord, care pune în aplicare prezentul regulament, retrage o omologare acordată anterior, aceasta trebuie să notifice imediat celelalte părți contractante care pun în aplicare prezentul regulament, prin intermediul unei copii a fișei de omologare, care poartă la sfârșit, cu litere mari, mențiunea „OMOLOGARE RETRASĂ”, semnată și datată.
            
         12.   ÎNCETAREA DEFINITIVĂ A PRODUCȚIEI
   În cazul în care titularul omologării încetează definitiv producția unui dispozitiv omologat în conformitate cu prezentul regulament, acesta trebuie să informeze autoritatea de omologare de tip care a acordat omologarea. La primirea comunicării în cauză, autoritatea respectivă trebuie să informeze cu privire la aceasta celelalte părți la acord, care aplică prezentul regulament, prin intermediul unei copii a fișei de omologare, care conține la final, cu litere mari, mențiunea „PRODUCȚIE ÎNCETATĂ”, semnată și datată.
   13.   DENUMIRILE ȘI ADRESELE SERVICIILOR TEHNICE RESPONSABILE CU EFECTUAREA ÎNCERCĂRILOR DE OMOLOGARE, PRECUM ȘI ALE SERVICIILOR ADMINISTRATIVE
   Părțile la acord care aplică prezentul regulament comunică Secretariatului Organizației Națiunilor Unite denumirile și adresele serviciilor tehnice responsabile pentru efectuarea încercărilor de omologare și ale autorităților de omologare de tip care acordă omologarea și cărora trebuie să li se trimită certificatele de omologare, refuz sau retragere a omologării, emise în alte țări.
   14.   DISPOZIȚII TRANZITORII
   14.1.   Dispozitive care nu sunt echipate cu lămpi cu incandescență
   
            
               14.1.1.
            
            
               Începând cu data intrării în vigoare a suplimentului 4 la prezentul regulament, nicio parte contractantă care aplică prezentul regulament nu refuză acordarea omologărilor în temeiul prezentului regulament, astfel cum a fost modificat prin suplimentul 4.
            
         
            
               14.1.2.
            
            
               După 36 de luni de la data intrării în vigoare a suplimentului la prezentul regulament, părțile contractante care aplică prezentul regulament acordă omologări numai în cazul în care tipul de dispozitive descris la punctul 14.1. de mai sus îndeplinește cerințele prezentului regulament, astfel cum a fost modificat prin suplimentul 4.
            
         
            
               14.1.3.
            
            
               Părțile contractante care aplică prezentul regulament nu refuză acordarea de extinderi pentru omologările acordate în temeiul prezentului regulament, astfel cum a fost modificat prin suplimentul 3.
            
         
            
               14.1.4.
            
            
               Părțile contractante care aplică prezentul regulament continuă să acorde omologări acelor tipuri de dispozitive descrise la punctul 14.1. de mai sus, care respectă cerințele prezentului regulament, astfel cum a fost modificat prin suplimentul 3 în decursul perioadei de 36 de luni care urmează datei de intrare în vigoare a suplimentului 4.
            
         14.2.   Montarea pe un vehicul a lămpilor descrise la punctul 14.1. de mai sus.
   14.2.1.   Începând cu data intrării în vigoare a suplimentului 4 la prezentul regulament, nicio parte contractantă care aplică prezentul regulament nu interzice montarea pe un vehicul a dispozitivelor descrise la punctul 14.1 de mai sus, omologate în temeiul prezentului regulament, astfel cum a fost modificat prin suplimentul 3, în decursul celor 48 de luni care urmează după data de intrare în vigoare a suplimentului 4.
   14.2.2.   Părțile contractante care aplică prezentul regulament continuă să permită montarea pe un vehicul a dispozitivelor descrise la punctul 14.1. de mai sus, omologate în temeiul prezentul regulament, astfel cum a fost modificat prin suplimentul 3, în decursul perioadei de 48 de luni care urmează după data de intrare în vigoare a suplimentului 4.
   14.2.3.   La expirarea perioadei de 48 de luni de la data intrării în vigoare a suplimentului 4, părțile contractante care aplică prezentul regulament pot interzice montarea dispozitivelor descrise la punctul 14.1. de mai sus, care nu îndeplinesc cerințele prezentului regulament, astfel cum a fost modificat prin suplimentul 4, pe un vehicul nou pentru care omologarea de tip sau omologarea individuală a fost acordată mai târziu de 24 de luni de la intrarea în vigoare a suplimentului 4.
   14.2.4.   La expirarea unei perioade de 60 de luni de la data intrării în vigoare a suplimentului 4, părțile contractante care aplică prezentul regulament pot interzice montarea dispozitivelor descrise la punctul 14.1. de mai sus care nu îndeplinesc cerințele din prezentul regulament, astfel cum a fost modificat prin suplimentul 4, pe un vehicul nou înmatriculat prima dată mai târziu de 60 de luni de la data intrării în vigoare a suplimentului 4.
   
      (1)  În conformitate cu definiția din anexa 7 la Rezoluția consolidată privind construcția vehiculelor (R.E.3), (document TRANS/WP.29/78/Rev.1/Amend.2, astfel cum a fost modificat ultima oară prin amendamentul 4).
   
      (2)  Numerele de identificare ale părților contractante la Acordul din 1958 sunt reproduse în anexa 3 la Rezoluția consolidată privind construcția vehiculelor (R.E.3), documentul TRANS/WP.29/78/Rev.2/Amend.1.
   
      (3)  În sensul prezentului regulament, prin expresia „care face parte din lampă” se înțelege un dispozitiv inclus, din punct de vedere fizic, în corpul lămpii sau extern, separat sau nu, dar furnizat de producătorul lămpii ca parte a sistemului lămpii. Condițiile de funcționare și instalare ale acestor sisteme suplimentare vor fi definite prin dispoziții speciale.
   
      ANEXA 1
      
         UNGHIURI MINIME ORIZONTALE (H) ȘI VERTICALE (V) ALE DISTRIBUȚIEI LUMINOASE SPAȚIALE
      
      1.   LĂMPI DE POZIȚIE FAȚĂ
      V = + 15°/– 10°
      
         
      Lămpi de poziție față (pentru o pereche de lămpi)
      V = + 15°/– 10°
      
         
      2.   LĂMPI DE POZIȚIE SPATE
      V = + 15°/– 10°
      
         
      Lămpi de poziție spate (pentru o pereche de lămpi)
      V = + 15°/– 10°
      
         
      3.   LĂMPI INDICATOARE DE DIRECȚIE DIN CATEGORIILE 11, 11a, 11b, 11c ȘI 12
      V = ± 15°
      Unghiuri orizontale minime ale distribuției luminoase spațiale:
      
                  Categoriile 11, 11a, 11b și 11c
               
               
                  :
               
               
                  lămpi indicatoare de direcție destinate părții din față a vehiculului;
               
            
                  Categoria 11
               
               
                  :
               
               
                  pentru utilizare la o distanță minimă de 75 mm de farul pentru lumina de întâlnire;
               
            
                  Categoria 11a
               
               
                  :
               
               
                  pentru utilizare la o distanță minimă de 40 mm de farul pentru lumina de întâlnire;
               
            
                  Categoria 11b
               
               
                  :
               
               
                  pentru utilizare la o distanță minimă de 20 mm de farul pentru lumina de întâlnire;
               
            
                  Categoria 11c
               
               
                  :
               
               
                  pentru utilizare la o distanță minimă de 20 mm de farul pentru lumina de întâlnire.
               
            
         
      4.   LĂMPI DE STOP
      V = + 15°/– 10°
      
         
   
   
      ANEXA 2
      
         FIȘĂ DE COMUNICARE
      
      [Format maxim: A4 (210 × 297 mm)]
      
         
      
         
   
   
      ANEXA 3
      
         EXEMPLE DE DISPUNERE A MĂRCILOR DE OMOLOGARE
      
      (a se vedea punctul 5.3. din prezentul regulament)
      
         
      a ≥ 5 mm
      Un dispozitiv care poartă marca de omologare prezentată mai sus este o lampă indicatoare de direcție din categoria 11, omologată în Țările de Jos (E4) cu numărul 00243. Primele două cifre indică faptul că omologarea a fost acordată în conformitate cu cerințele Regulamentului nr. 50 în forma sa originală.
      Pentru o lampă indicatoare de direcție, săgeata arată că distribuția luminoasă este asimetrică în plan orizontal și că cerințele privind valorile fotometrice sunt îndeplinite până la un unghi de 80° spre dreapta, dispozitivul fiind văzut în direcția opusă luminii emise.
      Module de sursă de lumină
      Modulul de sursă de lumină care poartă codul de identificare indicat mai sus a fost omologat împreună cu o lampă omologată în Italia (E3), cu numărul de omologare 17325.
      
                  
                     Observație:
               
               
                  Numărul de omologare trebuie să fie amplasat în apropierea cercului și dispus fie deasupra sau dedesubtul literei „E”, fie în dreapta sau în stânga acestei litere. Cifrele numărului de omologare trebuie să fie dispuse de aceeași parte în raport cu litera „E” și orientate în același sens. Se recomandă evitarea utilizării cifrelor romane la scrierea numerelor de omologare, pentru a se elimina orice risc de confuzie cu alte simboluri.
               
            
   
      ANEXA 4
      
         MĂSURĂTORI FOTOMETRICE
      
      1.   METODE DE MĂSURARE
      
               
                  1.1.
               
               
                  În timpul măsurătorilor fotometrice, reflexiile parazite trebuie să fie evitate printr-o mascare corespunzătoare.
               
            
               
                  1.2.
               
               
                  În cazul în care rezultatele măsurătorilor sunt contestate, măsurările vor fi executate astfel încât să se respecte următoarele cerințe:
                  
                              1.2.1.
                           
                           
                              distanța de măsurare să fie astfel încât să permită aplicarea legii inversului pătratului distanței;
                           
                        
                              1.2.2.
                           
                           
                              aparatura de măsură trebuie să aibă deschiderea unghiulară a receptorului, văzută din centrul de referință al lămpii, cuprinsă între 10' si 1°;
                           
                        
                              1.2.3.
                           
                           
                              cerința privind intensitatea pentru o anumită direcție de observație se consideră ca fiind îndeplinită în cazul în care această intensitate este obținută într-o direcție care nu se abate cu mai mult de 15' de la direcția de observație.
                           
                        
            
               
                  1.3.
               
               
                  În cazul în care dispozitivul poate fi instalat pe vehicul în mai multe poziții sau într-un interval de poziții diferite, măsurătorile fotometrice se repetă pentru fiecare poziție sau pentru pozițiile extreme din câmpul axei de referință specificat de producător.
               
            2.   TABELUL DE REPARTIȚIE A INTENSITĂȚII LUMINOASE STANDARD
      
               
                  2.1.
               
               
                  Direcția H = 0° și V = 0° corespunde axei de referință (pe vehicul aceasta este orizontală, paralelă cu planul longitudinal median al vehiculului și orientată în sensul de vizibilitate impus). Aceasta trece prin centrul de referință. Valorile indicate în tabel indică, pentru diferitele direcții de măsurare, intensitățile minime sub formă de procent din minimul necesar pentru fiecare lampă în axă (în direcția H = 0° și V = 0°).
               
            
               
                  2.2.
               
               
                  În interiorul câmpului de distribuție spațială a luminii descris la punctul 2., reprezentat schematic printr-o grilă, repartiția luminii trebuie să fie sensibil uniformă, astfel încât intensitatea luminoasă în fiecare direcție a unei părți de câmp delimitate de liniile grilei să atingă cel puțin cea mai joasă valoare minimă (în procente) indicată pe liniile grilei care înconjoară direcția respectivă.
               
            3.   CONDIȚII DE ÎNCERCARE
      Se verifică performanța fotometrică:
      
                  3.1.
               
               
                  Pentru sursele de lumină care nu pot fi înlocuite (lămpi cu incandescență și altele):
                  cu sursele de lumină prezente în lampă, în conformitate cu subpunctul corespunzător al punctului 8.1. din prezentul regulament.
               
            
                  3.2.
               
               
                  Pentru sursele de lumină care pot fi înlocuite:
                  
                               
                           
                           
                              Atunci când sunt echipate cu surse de lumină alimentate la tensiunea 6,75 V sau 13,5 V, valorile intensității luminoase produse trebuie să fie corectate.
                           
                        
                               
                           
                           
                              Pentru lămpile cu incandescență, factorul de corecție este raportul dintre fluxul luminos de referință și valoarea medie a fluxului luminos pentru tensiunea aplicată (6,75 V sau 13,5 V).
                           
                        
                               
                           
                           
                              Pentru sursele de lumină cu LED, factorul de corecție este raportul dintre fluxul luminos obiectiv și valoarea medie a fluxului luminos pentru tensiunea aplicată (6,75 V sau 13,5 V).
                           
                        
                               
                           
                           
                              Fluxurile luminoase efective ale fiecărei surse de lumină utilizate nu trebuie să se abată cu mai mult de ± 5 % de la valoarea medie.
                           
                        
                               
                           
                           
                              Ca o posibilitate alternativă, doar în cazul lămpilor cu incandescență, se poate utiliza o lampă cu incandescență etalon, în fiecare dintre diferitele poziții individuale, succesiv, lampa funcționând la fluxul său de referință, însumându-se diferitele valori obținute în fiecare poziție.
                           
                        
            
                  3.3.
               
               
                  Pentru orice lampă de semnalizare, cu excepția celor echipate cu lămpi cu incandescență, intensitățile luminoase, măsurate după un minut și după 30 de minute de funcționare, trebuie să îndeplinească cerințele minime și maxime; lămpile indicatoare de direcție trebuie să funcționeze în mod intermitent (f = 1,5 Hz, factor de utilizare 50 %). Distribuția intensității luminoase după un minut de funcționare se poate calcula pe baza distribuției intensității luminoase după 30 de minute de funcționare, prin aplicarea, la fiecare punct de încercare, a raportului intensităților luminoase măsurate la HV după un minut și după 30 de minute de funcționare.
               
            
   
      ANEXA 5
      
         MĂSURĂTORI FOTOMETRICE PENTRU DISPOZITIVUL DE ILUMINARE A PLĂCII DE ÎNMATRICULARE SPATE
      
      1.   SPAȚIUL CARE TREBUIE SĂ FIE ILUMINAT
      Dispozitivele pot fi din categoria 1 sau 2. Dispozitivele din categoria 1 sunt destinate iluminării unui spațiu de minimum 130 × 240 mm, iar dispozitivele din categoria 2 sunt destinate iluminării unui spațiu de minimum 200 × 280 mm.
      2.   CULOAREA LUMINII
      Lumina dispozitivului de iluminare trebuie să fie suficient de incoloră pentru a nu modifica în mod considerabil culoarea plăcii de înmatriculare din spate.
      3.   UNGHIUL DE INCIDENȚĂ
      Producătorul dispozitivului de iluminare trebuie să specifice una sau mai multe poziții sau un interval de poziții în care dispozitivul poate fi montat în spațiul destinat plăcii de înmatriculare; atunci când lampa este amplasată în poziția (pozițiile) specificate de producător, unghiul de incidență al luminii pe suprafața plăcii nu trebuie să depășească 82° în orice punct al suprafeței care urmează să fie iluminată, unghiul fiind măsurat de la punctul de mijloc al marginii suprafeței de iluminare a dispozitivului care este cea mai îndepărtată față de suprafața plăcii. Atunci când există mai mult de un dispozitiv de iluminare, cerința de mai sus se aplică numai părții de placă care trebuie să fie iluminată de către dispozitivul în cauză.
      Dispozitivul trebuie să fie conceput astfel încât niciun fascicul de lumină să nu fie emis direct spre spate, cu excepția luminii roșii în cazul în care dispozitivul este combinat sau grupat cu o lampă spate.
      4.   PROCEDURA DE MĂSURARE
      Măsurările luminanței se efectuează pe o suprafață incoloră difuză, cu un factor de reflexie difuză cunoscut (1). Suprafața incoloră difuză trebuie să aibă dimensiunile plăcii de înmatriculare sau dimensiunea care depășește un punct de măsurare. Centrul acesteia este amplasat în centrul pozițiilor punctelor de măsurare.
      Suprafața (suprafețele) incoloră (incolore) difuză (difuze) este (sunt) amplasată (amplasate) pe locul ocupat în mod normal de placa de înmatriculare, la 2 mm în fața suportului acesteia.
      Măsurătorile luminanței se efectuează perpendicular pe suprafața incoloră difuză, cu o marjă de toleranță de 5° în fiecare direcție în punctele definite la punctul 5. din prezentul regulament, fiecare punct reprezentând o zonă circulară cu un diametru de 25 mm.
      Luminanța măsurată se corectează pentru factorul de reflexie difuză de 1,0.
      Pentru un dispozitiv de iluminare care nu este echipat cu lămpi cu filament, valorile luminanței măsurate după un minut și după 30 de minute de funcționare trebuie să respecte cerințele minime. Distribuția luminanței după un minut de funcționare se poate calcula pe baza distribuției luminanței după 30 de minute de funcționare, prin aplicarea, la fiecare punct de încercare, a raportului valorilor luminanței măsurate la un punct după un minut și după 30 de minute de funcționare.
      5.   CARACTERISTICI FOTOMETRICE
      În fiecare din punctele de măsurare indicate mai jos, luminanța B nu trebuie să fie mai mică de 2 cd/m2.
      
                  
                     
               
               
                  
                     
               
            Gradientul luminanței între valorile B1 și B2, măsurat în două puncte oarecare 1 și 2 alese dintre punctele menționate mai sus, nu trebuie să depășească 2 × B0/cm, B0 fiind luminanța minimă măsurată în diferite puncte, adică:
      
         
      
         (1)  Publicația nr. 17 - 1970 a CEI, punctul 45-20-040.